91. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 429.1/114/110066 της 11/25 Ιουν. 1991 (ΦΕΚ Β΄ 463) Άδειες απουσίας οπλιτών. Έχοντας υπόψη: α.Τις διατάξεις του άρθρ. 3 και της παρ. 2 του άρθρ. 13 του Νόμ. 1763/1988 «Στρατολογία των Ελλήνων» (ΦΕΚ 57 Α΄) όπως αυτή αντικαταστάθηκε με την παρ. 3 του άρθρ. 15 του Νόμ. 1911/1990 (ΦΕΚ 166 Α΄). β.Σχετική πρόταση του Αρχηγού ΓΕΕΘΑ, αποφασίζουμε: Άρθρ.1.-1.Στους οπλίτες και στους πρότακτους οπλίτες χορηγούνται οι παρακάτω άδειες απουσίας: α.Κανονική 3 ημερών για κάθε πλήρες δίμηνο καθοριζόμενου προς οριστική απόλυση χρόνου πραγματικής στρατιωτικής υπηρεσίας. Η άδεια αυτή χορηγείται υποχρεωτικά, έστω και τμηματικά. β.Ειδική μέχρι 3 ημερών για κάθε πλήρες δίμηνο καθοριζόμενου προς οριστική απόλυση χρόνου πραγματικής στρατιωτικής υπηρεσίας. γ.Αναρρωτική. δ.Τιμητική μέχρι 10 ημερών κατά περίπτωση, που χορηγείται για διακεκριμένες πράξεις που έλαβαν χώρα κατά τη διάρκεια της εκπλήρωσης της στρατιωτικής υπηρεσίας. Η τιμητική άδεια που χορηγείται για αιμοδοσία δεν μπορεί να είναι μεγαλύτερη των τεσσάρων ημερών κάθε φορά. 2.Η κανονική άδεια απουσίας που αντιστοιχεί σε κάθε πλήρες δίμηνο πραγματικής στρατιωτικής υπηρεσίας, σύμφωνα με όσα καθορίζονται στην προηγούμενη παράγραφο, χορηγείται και για τον πλήρη μήνα που τυχόν απομένει μετά την αφαίρεση των διμήνων από το σύνολο της καθοριζομένης προς οριστική απόλυση πραγματικής στρατιωτικής υπηρεσίας. 3.Η συνολική διάρκεια της κανονικής, της ειδικής και της αναρρωτικής άδειας που υπολογίζεται ως χρόνος πραγματικής στρατιωτικής υπηρεσίας δεν μπορεί να υπερβεί τις 3 ημέρες για κάθε πλήρη μήνα υπηρετούμενης στρατεύσιμης στρατιωτικής υποχρέωσης. (Αντί για τη σελ. 110,66057)  Σελ. 110,66057(α) Τεύχος 1384 Σελ. 81 Στρατολογία 36.Β.α.88-91 4.Η αναρρωτική άδεια που χορηγείται μετά από νοσηλεία για βλάβη ή πάθηση που προήλθε από την εκτέλεση της υπηρεσίας και εξαιτίας αυτής καθώς και η τιμητική, λογίζονται εξ ολοκλήρου ως χρόνος πραγματικής στρατιωτικής υπηρεσίας και δεν περιλαμβάνονται στο όριο των αδειών της προηγούμενης παραγράφου. Ομοίως δεν υπολογίζονται στο όριο αυτό οι ημερήσιες άδειες και οι άδειες που είναι μικρότερες του εικοσιτετραώρου, οι οποίες χορηγούνται σύμφωνα με τη διαδικασία που προβλέπουν οι σχετικοί κανονισμοί των Κλάδων των Ενόπλων Δυνάμεων. Άρθρ.2.-(Αντικαθίσταται το άρθρ. 8 της Φ. 429.1/157/340105/1988, ΦΕΚ Β΄ 675, απ. Υπ. Εθν. Άμυνας, ανωτ. αριθ. 76). Άρθρ.3.-1.Στις διατάξεις της απόφασης αυτής υπάγονται και οι έφεδροι αξιωματικοί, οι δόκιμοι έφεδροι αξιωματικοί, οι επίκουροι αξιωματικοί, εκτός από τις διατάξεις που αφορούν την αναρρωτική άδεια, η οποία υπολογίζεται γι’ αυτούς εξ ολοκλήρου ως χρόνος πραγματικής στρατιωτικής υπηρεσίας, ανεξάρτητα από το αν χορηγήθηκε πριν ή μετά από την ονομασία τους σε Έφεδρους ή δόκιμους εφέδρους ή επίκουρους αξιωματικούς. 2.Οι άδειες απουσίας των οπλιτών οι οποίοι κατετάγησαν στις τάξεις των Ενόπλων Δυνάμεων ή απέκτησαν προϋπηρεσία μέχρι 31.12.1990 διέπονται από τις διατάξεις του άρθρ. 13 του Νόμ. 1763/1988, όπως αυτές ίσχυσαν πριν από την ημερομηνία έναρξης της ισχύος του άρθρ. 15 του Νόμ. 1911/1990 (11.12.1990). Η άνω παρ. 2 καταργήθηκε από το άρθρ. 2 της Φ. 421.4/14/216083α Σ. 1621/1992 (ΦΕΚ Β΄ 644) απ. Υπ. Άμυνας. 3.Οι διατάξεις του άρθρ. 2 της Φ. 420/55/5760/ 12.2.1990 απόφασης ΥΕΘΑ (ΦΕΚ 100 τ.Β΄) που αφορούν στη γονική άδεια των οπλιτών καθώς και οι διατάξεις του άρθρ. 13 του Ν.Δ. 4111/1960, που αφορούν στις άδειες επικίνδυνης εργασίας, δεν θίγονται. 4.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Αμύνης. 5.Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από τη δημοσίευσή της. Σελ. 110,66058(α) Τεύχος 1384 Σελ. 82